**5. 12. 2016.**

**PITANJA I ODGOVORI U OKVIRU ESF POZIVA**

**„RAZVOJ USLUGE OSOBNE ASISTENCIJE ZA OSOBE S INVALIDITETOM“**

**UP.02.2.2.02.**

|  |  |
| --- | --- |
| 1. U Uputama za prijavitelje 3.3 Prihvatljive aktivnosti navedeno je da Element 1 treba biti Upravljanje projektom i administracija.   U MIS online obrascu po default-u je definirano da je PM Upravljanje projektom i administracija posljednji element.  Molim pojašnjenje. | Prilikom ispunjavanja Prijavnog obrasca A potrebno je držati se redoslijeda elemenata kako su u spomenutom obrascu i navedeni. |
| 1. Da li je kao ciljnu skupinu moguće definirati samo CO16 i CO01?   U projekt će biti uključeni korisnici koji pripadaju i ciljnoj skupini CO06 i CO07.  Da li nam je obaveza definirati ih u ovim skupinama ili ne?  Projekt traje dvije godine i bojim se da će nam u slučaju eventualnog izlaska korisnika iz projekta biti problem pronaći korisnike koji pripadaju istoj dobnoj skupini. | Pokazatelj CO16 Sudionici s invaliditetom je obavezan pokazatelj, dok ostali pokazatelji nisu obavezni, ali se preporuča odabrati ih ukoliko prepoznajete svoju ciljnu skupinu.  U slučaju eventualnog izlaska korisnika iz projekta, isti će biti uključen u pokazatelje ukoliko je prije izlaska iz projekta sudjelovao i imao izravnu korist od ESF aktivnosti te za kojeg je nastao izdatak, a za njega su prikupljeni osobni podaci. U slučaju izlaska korisnika iz projekta prijavitelj nije dužan pronaći drugog korisnika koji pripada istoj dobnoj skupini. U slučaju uključivanja dodatnog korisnika isti treba zadovoljavati uvjete ciljne skupine te će ga prijavitelj uključiti kao dodatni pokazatelj. |
| 1. Molim pojašnjenje Točke 3.2 Trajanje i početak provedbe; dio koji se odnosi na retroaktivno financiranje.   Imamo 12 „starih“ asistenata i 3 „nova“. U fazi smo provedbe prijelaznog projekta kojemu Ugovor vrijedi do 28.02.2017. Kako da u proračunu definiramo troškove nastale od 29.10.2016. pa do potpisivanja Ugovora o financiranju ovoga projekta?  Uopće molim malo preciznije pojašnjenje. Ovo je prešturo i nerazumljivo. | Planirano trajanje provedbe projekata je od 20 do 24 mjeseca od dana sklapanja Ugovora o dodjeli bespovratnih sredstava.  Retroaktivno financiranje troškova prihvatljivo je isključivo za Skupinu 1. Slijedom toga, moći će se sufinancirati i troškovi koji su nastali u razdoblju od 29.10.2016. do sklapanja Ugovora o dodjeli bespovratnih sredstava ako su planirani u projektnoj prijavi. U proračunu projekta navode se svi troškovi iste vrste nastali od 29.10.2016. do planiranog kraja provedbe projekta u jednoj stavci troška. U Vašem slučaju u jednoj stavci planirat ćete izravne troškove osoblja odnosno troškove za svih 15 osobnih asistenata kroz najviše 24 mjeseca sukladno ograničenju za obaveznu aktivnost pružanja usluge osobne asistencije navedenom u točki 3.3 Uputa za prijavitelje. |
| 1. Da li možemo koristiti Obrazac 1. Opći podaci i Obrazac 2. Anonimni upitnik koje smo dobili u sklopu dokumentacije za provedbu prošlogodišnjeg projekta Osobni asistent ili moramo čekati nove?   Da li korisnici mogu biti uključeni u projekt prije ispunjavanja ovih upitnika i prije dostave dokumenata koji dokazuju pripadnost ciljnoj skupini ili to možemo učiniti naknadno? | Korisnici mogu biti uključeni u projekt prije ispunjavanja upitnika i dostave dokumenata kojima se dokazuje pripadnost ciljnoj skupini. Detaljne upute o prikupljanju podataka i izvješćivanju o pripadnosti ciljnoj skupini bit će predstavljene na provedbenoj radionici za ugovorene projekte. |
| 1. U Uputama za prijavitelje u Točki 4.1.2 Neprihvatljivi izdaci (stavka 4) navedeno je da kupnja opreme nije prihvatljiv trošak.   Neki korisnici usluga osobne asistencije su osobe s veoma teškim invaliditetom i pomagala poput transferne daske, sobnog liftera, adaptera za stubište uvelike bi olakšala manipulaciju osobnom asistentu prilikom vršenja transfera krevet-kolica-krevet, kolica-wc-kolica, kolica-automobil-kolica, prijelaz 3-4 stube na ulazu u stan/kuću. Bez upotrebe ovih pomagala postoji velika opasnost od ozljeđivanja osobnih asistenata na radnome mjestu što udruzi može nanijeti veliku štetu s obzirom da većina asistenata nema položen tečaj Zaštita na radu.  Da li je kupnja ovakve opreme, s obzirom da je namijenjena isključivo korisnicima, dopuštena u okviru ovoga projekta? | Kupnja korištene opreme, kao i općenito nabava opreme i vozila je neprihvatljiv izdatak kako je navedeno u Uputama za prijavitelje, točki 4.1.2. Neprihvatljivi izdaci. |
| 1. S obzirom da se uslijed obavljanja usluga osobne asistencije nerijetko događaju ozljede na radu, jesu li troškovi edukacije o zaštiti na radu za osobne asistente prihvatljivi izravni troškovi projekta? | Budući da navedena vrsta edukacije nije u izravnoj vezi s ciljevima projekta te da osobni asistenti nisu ciljna skupina ovog natječaja, spomenuti troškovi nisu prihvatljivi kao izravni troškovi projekta. |
| 1. Troškovi prijevoza OA | Naknada troška prijevoza na posao i s posla   * isplata troška prijevoza na posao i s posla mjesnim javnim prijevozom priznaje se u visini cijene mjesečne odnosno pojedinačne prijevozne karte pri čemu nije nužno prilagati i račune o kupljenim kartama ili same karte, već je za te svrhe dovoljna i potvrda o cijeni karata izdana od prijevoznika (ako na određenom području odnosno udaljenosti nema organiziranog javnog prijevoza, naknada troška prijevoza utvrđuje se u visini cijene prijevoza koja je utvrđena na približno jednakim udaljenostima na kojima je organiziran prijevoz). Međutim, ni potvrde o cijeni prijevoznih karata nije potrebno prilagati ako se radi o mjesnom javnom prijevozu na posao i s posla kada je cijena mjesečnih ili pojedinačnih karata za prijevoz općepoznata, a što je slučaj s javnim prijevozom u Gradu Zagrebu. Za ostala područja RH potvrdu o cijeni karte potrebno je dostaviti za pravdanje troška prijevoza na posao i s posla.   Naknada za službeni put ili loko-vožnju   * za korištenje privatnog automobila u službene svrhe isplaćuje se naknada do 2,00 kune po prijeđenom kilometru * ukoliko se radi o službenom putovanju na udaljenosti veće od 30km, nastali izdaci obračunavaju se na temelju urednog i vjerodostojnog putnog naloga i priloženih isprava kojima se dokazuju izdaci i drugi podaci navedeni na putnom nalogu * ukoliko se radi o korištenju privatnog automobila za službene svrhe u mjestu odnosno naselju (loko-vožnja), naknada se isplaćuje na temelju dnevne evidencije za obračun naknade za korištenje automobila |
| NADOPUNE PRETHODNO POSTAVLJENIH I ODGOVORENIH PITANJA | |
| 1. Poziv je otvoren do 2020. godine pa mi se nameće misao da bi Odbor za utvrđivanje potreba za uslugom osobne asistencije trebao još sastati. Nadalje, u udruzi su većinom oboljeli od ALS-a : veoma progresivna bolest odumiranja mišića i živaca, te je veoma česta smrtnost (koja nije predvidiva nikakvim parametrima). Koje su vaše smjernice, kako postupati, u slučaju smrti Korisnika, kad nije moguće asistenciju omogućiti novom pacijentu/korisniku? (Pitanja i odgovori u okviru ESF poziva od 30.11.16; pitanje br. 3)   Zanima me postoji li mogućnost naknadne prijave potencijalnih korisnika usluge osobne asistencije. Naime, javili su nam se skrbnici jedne djevojke kojoj je prijeko potreban osobni asistent, a rok za prijavu je prošao, kao i procjena Odbora za utvrđivanje potrebe za uslugom. Ipak, provjeravam za svaki slučaj možemo li ju naknadno prijaviti za sudjelovanje? (Pitanja i odgovori u okviru ESF poziva od 30.11.16; pitanje br. 13) | U slučaju smrti ili odustajanja od primanja usluge osobne asistencije, svi korisnici bespovratnih sredstava moći će zatražiti procjenu Odbora za utvrđivanje potrebe za uslugom osobne asistencije za nove korisnike. Detaljne informacije bit će osigurane na provedbenoj radionici za ugovorene projekte. |